Castor

Castor ialah genus rodensia besar dalam keluarga Castoridae yang ditemukan di habitat-habitat sungai dan tasik Hemisfera Utara. Ia mempunyai dua spesies iaitu Castor canadensis di Amerika Utara dan Castor fiber di Eurasia. Spesies-spesies haiwan dalam genus ini berbadan katik dengan kaki seperti kaki itik dan ekor yang pipih.

Ia membina empangan semulajadi yang menggenang air membentuk kolam sebagai perlindungan daripada pemangsa dan bersarang di tengah kolam ini.

 Taksonomi 
Carl Linnaeus memberi nama genus Castor pada tahun 1758 untuk spesies C. fiber yang duduk di Eropah daripada perkataan bahasa Yunani Purba  kastōr.

 Spesies 
Gambar  Spesies  Habitat 175x175px  Castor fiber  Eropah, Skandinavia, Turki, Rusia, Mongolia dan China; pupus di Syria, Iraq dan Iran. 175x175px  Castor canadensis  Amerika Utara

 Ciri-ciri 
Badan spesies genus Castor mempunyai ukuran panjang 80–120 sentimeter termasuk ekor yang berukuran 25–50 sm panjang. Badan dan tengkorak spesies Castor fiber lebih panjang daripada spesies C. canadensis, ekor spesies C. fiber lebih tebal daripada spesies C. canadensis. Bulu spesies C. canadensis berwarna gelap. Ekor spesies genus Castor mempunyai pangkal berotot, hujungnya pipih dan bersisik. Ekornya digunakan untuk membantunya berenang, dan mengawal haba badan dengan menyimpan lemak tambahan sebagai penebat pada musim sejuk dan menyingkirkan haba melalui sistem peredaran darah kelilingnya pada musim panas.

Gigi-gigi kacipnya sangat kuat. Ia boleh gigit batang-batang pokok sederhana (dengan garis pusat kurang daripada 15 sm) sampai tumbang dalam masa rata-rata kurang daripada 50 minit.

 Sarang 
Haiwan ini mencari sumber makanan seperti ikan dan teratai dengan menyelam di dalam sungai. Oleh itu, ia membina sebuah empangan istimewa yang menggenangkan air sungai sehingga menghasilkan kolam, dan sebuah sarang di tengah kolam tersebut. Ia cepat mencari batang kayu apabila mendengar bunyi air yang mengalir. Jika ia duduk di kawasan tasik, ia tidak membina empangan dan terus membina sarang di tepi bahagian cetek tasik tersebut. 

Sarangnya menebat haba dalam ruang yang bersuhu lebih suam daripada persekitaran luar sarang.

 Rujukan 

 Sumber-sumber 




Kategori: Mamalia di Amerika Utara
Kategori: Mamalia di Eropah
Kategori: Mamalia di Asia